Bihāra

Bihāra (, , ) ir viens no Indijas štatiem, valsts ziemeļaustrumu daļā. Bihāra robežojas ar Utarpradēšu rietumos, ar Nepālu uz ziemeļiem, ar Rietumbengāli austrumos un ar Džhārkhandu dienvidos. Štata kopējā platība ir 94 163 km², Bihāra ir divpadsmitais lielākais Indijas štats pēc platības un trešais lielākais pēc iedzīvotāju skaita. Štata galvaspilsēta un lielākā pilsēta ir Patna.
Štats ir sīkāk iedalīts 38 apgabalos.

 Vēsture 
Senās Indijas laikā Bihāras teritorijā no 7. līdz 1. gadsimtam p.m.ē. pastāvēja Magadhas ķēniņvalsts ar Rādžgiru, vēlāk Pataliputru kā galvaspilsētu. Šajā valstī un laikā dzīvoja gan Buda, gan Mahāvīra, no kuru mācībām izveidojās budisms un džainisms. Vēlāk tā kļuva par Maurju impērijas (322–185 p.m.ē) un par Guptu impērijas (320–550) centru. 7. gadsimtā Bihāru iekaroja Tibetas impērija, 8. gadsimtā budismu nomainīja brahmanisms.

Pēc 1525. gada to pakļāva Mogulu impērija , bet 1765. gadā Britu Austrumindijas kompānija. 
Britu Indijas laikā Bihāra atradās Bengālijas prezidentūras teritorijā, bet no 1912. gadā veidoja Bihāras un Orisas provinci. 1936. gadā Orisa atdalījās no Bihāras. Pēc Indijas neatkarības iegūšanas 1950. gadā izveidoja Bihāras štatu. 1956. gadā bengāļu valodā runājošos pierobežas rajonus pievienoja Rietumbengālijai. 2000. gada 15. novembrī no Bihāras atdalīja   Džhārkhandas štatu.

 Demogrāfija 
2011. gadā Bihārā dzīvoja 103,81 miljoni iedzīvotāji. Tas ir trešais lielākais Indijas štats pēc iedzīvotāju skaita. Aptuveni 85% no iedzīvotājiem dzīvo ciematos un tikai atlikušie 15% dzīvo pilsētās. 
Pēc 2011. gada tautskaites datiem lielākās pilsētas pēc iedzīvotāju skaita bija:
 Pilsēta Iedzīvotāju skaits Pilsēta Iedzīvotāju skaits 1. Patna 1 6832 00 8. Arraha	 261 099 2. Gaja 463 454 9. Begusaraja  251 136 3. Bhāgalpura 398 138 10. Katihara	 225 982 4. Muzafarpura 351 838 11. Mungera		 213 101 5. Bihāršarifa 296 889 12. Čhapra		 201 597 6. Darbhanga 294 116 13. Dinapura Nizamata			 182 241 7. Purnia 	 280 547  14. Saharsa	 155 175	 Avots: Census of India 2011. (PDF; 154 kB)
 Reliģijas 
Izplatītākās reliģijas 2011. gadā bija hinduisms (82,7%) un islāms (16,9%).

 Atsauces 

 Ārējās saites 

Kategorija:Indijas štati